section_heading: Odnosi hrvatskih komunista s HSS-om
paragraph_text: Kao vodeći komunistički rukovoditelj, Andrija Hebrang je s Božidarom Magovcem i drugim HSS-ovcima sklonima na suradnju uspostavio dijalog, ali prožet sukobima i nerazumijevanjima. Američka povjesničarka Jill A. Irvine ukazuje kako su problemi u odnosima s HSS-om - kasniji čelnik hrvatskih komunista Vladimir Bakarić će poslije u jednom svojem izlaganju 1948. godine kritizirati Hebranga da je bio preoštar prema HSS-u, i (u istom referatu!) da je bio previše popustljiv prema HSS-u - bili glavni razlog da ga vodstvo KPJ povuče krajem 1944. godine iz Hrvatske na dužnosti u Beograd.